HU Az Európai Unió Hivatalos Lapja C 431/3

A BIZOTTSÁG KÖZLEMÉNYE

A kötelezettségszegési eljárások keretében a Bizottság által a Bíróságnak javasolt, rögzített összegű és kényszerítő bírságok meghatározásához használt adatok aktualizálása

(2017/C 431/02)

I. BEVEZETÉS

Az EK-Szerződés 228. cikkének [jelenleg az EUMSZ 260. cikkének (1) és (2) bekezdése] végrehajtásáról szóló 2005. évi bizottsági közlemény (1) meghatározta annak módját, ahogy a Bizottság kiszámítja a pénzügyi szankcióknak (a rögzített összegű, illetve a kényszerítő bírságnak) azon összegét, amelynek alkalmazására kéri a Bíróságot, amikor az EUMSZ 260. cikkének (2) bekezdése alapján valamely tagállam elleni kötelezettségszegési eljárás kapcsán a Bírósághoz fordul.

A Bizottság az említett számításhoz használt adatok aktualizálásáról szóló 2010. évi közleményében (2) megállapította, hogy ezeket a makrogazdasági adatokat az infláció és a GDP alakulásának a figyelembevételével évente ki kell igazítani.

A Bizottság 2011. évi közleménye az EUMSZ 260. cikke (3) bekezdésének végrehajtásáról (3), valamint a Bizottság 2017. évi, „Uniós jog: jobb eredmények elérése a jobb alkalmazás révén” c. közleménye (4) is hangsúlyozza, hogy a 2005. évi közlemény által létrehozottal azonos módszer alkalmazandó a pénzügyi szankciók kiszámítására is, amelyek kiszabására a Bizottság a Bíróságot kéri az EUMSZ 260. cikkének (3) bekezdése értelmében.

Az e közleményben szereplő éves aktualizálás az egyes tagállamok inflációjának és GDP-jének alakulásán alapul (5). Az aktualizálást két évvel megelőzően megállapított inflációs rátára és GDP-re vonatkozó statisztikai adatokat kell alkalmazni („év-2 szabály”), mivel a viszonylag stabil makrogazdasági adatok gyűjtéséhez szükséges minimális időszak két év. Ez a közlemény ezért a nominális GDP-re és a GDP-deflátorra vonatkozó, 2015. évi gazdasági adatokon (6), valamint a tagállamok számára a Tanácsban biztosított szavazati jogok jelenlegi súlyozásán alapul.

II. AZ AKTUALIZÁLÁS ELEMEI

A felülvizsgálandó gazdasági kritériumok listája a következő:

— a kényszerítő bírság jelenleg napi 680 EUR-ban meghatározott egységes átalányösszege (7), amelyet az inflációnak megfelelően felül kell vizsgálni,

— a rögzített összegű bírság jelenleg napi 230 EUR-ban meghatározott egységes átalányösszege (8), amelyet az inflációnak megfelelően felül kell vizsgálni,

— a speciális „n” együttható (9), amely az érintett tagállam GDP-jének megfelelően felülvizsgálandó, a tagállamot a Tanácsban megillető szavazatok számát figyelembe véve; a rögzített összegű és a napi kényszerítő bírság kiszámítása esetén ugyanaz az „n” együttható alkalmazandó,

— a rögzített összegű bírság minimális összege (10) az inflációnak megfelelően felülvizsgálandó.

III. AKTUALIZÁLT ADATOK

A Bizottság a következő aktualizált adatokat használja a pénzügyi szankciók (a rögzített összegű bírság vagy a kényszerítő bírság) összegének kiszámításához, amikor az EUMSZ 260. cikkének (2) és (3) bekezdése alapján a Bírósághoz fordul:

(1) a kényszerítő bírság kiszámításakor alkalmazandó egységes átalányösszeg napi 700 EUR,

(2) a rögzített összegű bírság egységes átalányösszege napi 230 EUR.

(3) A 28 uniós tagállam esetében alkalmazandó speciális „n” együttható és minimális rögzített összegű bírság a következő: Tagállam speciális „n” együttható A rögzített összegű bírság minimális összege (1 000 EUR) Belgium 4,85 2 799 Bulgária 1,47 848 Cseh Köztársaság 3,09 1 783 Dánia 3,01 1 737 Németország 20,50 11 832 Észtország 0,62 358 Írország 2,92 1 685 Görögország 3,17 1 830 Spanyolország 11,78 6 799 Franciaország 17,43 10 060 Horvátország 1,21 698 Olaszország 15,10 8 715 Ciprus 0,58 335 Lettország 0,68 392 Litvánia 1,12 646 Luxemburg 1,00 577 Magyarország 2,51 1 449 Málta 0,36 208 Hollandia 6,48 3 740 Ausztria 4,03 2 326 Lengyelország 7,45 4 300 Portugália 3,21 1 853 Románia 3,27 1 887 Szlovénia 0,86 496 Szlovákia 1,62 935 Finnország 2,65 1 529 Svédország 4,62 2 666 Egyesült Királyság 18,90 10 908

(4) A Bizottság az aktualizált adatokat e közlemény elfogadásától alkalmazza a Bíróság előtt az EUMSZ 260. cikke alapján történő keresetindításra vonatkozó határozatokra.

(1) SEC(2005) 1658 (HL C 126., 2007.6.7., 15. o.).

(2) SEC(2010) 923/3. Ez a közlemény 2011-ben (SEC(2011) 1024 végleges), 2012-ben (C(2012) 6106 final), 2013-ban (C(2013) 8101 final), 2014-ben (C(2014) 6767 final), 2015-ben (C(2015)5511 final) valamint 2016-ban (C(2016) 5091 final) frissült a gazdasági adatok éves kiigazításával.

(3) HL C 12., 2011.1.15., 1. o.

(4) HL C 18., 2017.1.19., 10. o.

(5) A 2005. és 2010. évi közleményben rögzített általános szabályokkal összhangban.

(6) Az infláció mértékének meghatározására a GDP-árdeflátor szolgál eszközül. A rögzített összegű és a kényszerítő bírság egységes összegeit a legközelebbi 10-zel osztható számra kerekítik. A rögzített összegű bírság minimális összegét a legközelebbi ezerrel osztható számra kerekítik. Az „n” tényezőt két tizedesjegyre kell kerekíteni.

(7) A kényszerítő bírság szabványos vagy egységes napi átalányösszege az az állandó alapösszeg, amelyet egyes együtthatókkal megszoroznak. Ezen együtthatók a jogsértés súlyosságára és tartamára vonatkozó együtthatók, valamint az érintett tagállamnak megfelelő speciális „n” együttható, amelyek a napi kényszerítő bírság kiszámításakor alkalmazandók.

(8) A rögzített összegű bírság kiszámításakor az átalányösszeget kell alkalmazni. Az EUMSZ 260. cikkének (2) bekezdése tekintetében a rögzített összegű bírság összegét úgy kapjuk meg, hogy a napi tételt (amelyet úgy számítunk ki, hogy a standard rögzített összegű bírság átalányösszegét megszorozzuk a súlyossági együtthatóval, majd az így kapott eredményt megszorozzuk a speciális „n” együtthatóval) megszorozzuk a kötelezettségszegés fennállása tekintetében az első ítélet meghozatalától a kötelezettségszegés megszűnéséig, vagy az EUMSZ 260. cikkének (2) bekezdése szerinti ítélet meghozataláig eltelt napok számával. Az EUMSZ 260. cikkének (3) bekezdése tekintetében az EUMSZ 260. cikke (3) bekezdésének végrehajtásáról szóló bizottsági közlemény (SEC(2010)1371 végleges; HL C 12., 2011.1.15., 1. o.) 28. pontjával összhangban a rögzített összegű bírság összegét úgy kapjuk meg, hogy a napi tételt (amelyet úgy számítunk ki, hogy a standard rögzített összegű bírság átalányösszegét megszorozzuk a súlyossági együtthatóval, majd az így kapott eredményt megszorozzuk a speciális „n” együtthatóval) megszorozzuk az irányelvben az átültetésre meghatározott határidő lejártát követő naptól a kötelezettségszegés megszűnéséig vagy az EUMSZ 258. cikke és 260. cikkének (3) bekezdése szerinti ítélet meghozataláig eltelt napok számával. Az átalányösszeg az alapján kerül kiszámításra, amikor a fent említett számítás eredménye túllépi a rögzített összegű bírság minimális összegét.

(9) A speciális „n” együttható figyelembe veszi a tagállam fizetési képességét (bruttó hazai termék, azaz a GDP) valamint a Tanácsban rendelkezésére álló szavazatok számát.

(10) Az egyes tagállamok esetében a speciális „n” együttható alapján állapítják meg a rögzített összegű bírság minimumát. A rögzített összegű bírság minimális összegének kiszabását akkor javasolják a Bíróságnak, amikor az összesített napi tételek nem lépik túl a rögzített összegű bírság minimális összegét.